Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 521

33. B TŐKEMEGFELELÉSI MUTATÓ A jelentés kitöltése A befektetési vállalkozás a havonként elkészített mérlege alapján kiszámított, a hónap utolsó napjára vonatkozó tőkemegfelelési mutatóját (TMM) köteles a Felügyeletnek jelenteni. A TMM értékét két tizedesre számított százalékban kell jelenteni. A szavatoló tőke értéke megegyezik a hónap utolsó napjára a 33.A.3 sorban kiszámított értékkel. A táblázat kitöltésekor e rendelet 5. sz. mellékletében meghatározott kockázati összértékből kell kiindulni, amelynél az összetevő (nyitott pozíciók összege, halasztott fizetések összege, befektetési hitelek összege, illetve a saját tulajdonban álló befektetési eszközök lehetséges összevont értékvesztése) tételeket a beszámolás napján fennálló értéken kell számba venni. Ezt a táblázatot a könyvvizsgáló által ellenőrzött (auditált) mérlegadatok alapján is el kell készíteni, és a Felügyeletnek megküldeni. Befektetési szolgáltatóra/vállalkozásra vonatkozó havi adatszolgáltatás

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes